Boeing 777X

Boeing 777X on yhdysvaltalainen Boeingin uusin pitkän kantaman kaksimoottoristen laajarunkoinen liikennelentokonemallisto. Mallisarja on kehitetty Boeing 777-koneperheen aiempien mallien pohjalta, ja siinä on uuden sukupolven GE9X-moottorit sekä komposiittisiivet, joissa on taipuvat siivenkärjet, sekä suurempi matkustaja- ja rahtikapasiteetti. Olennaisesti Boeing 787:n teknologiaan pohjaava 777X esiteltiin alkujaan marraskuussa 2013, jolloin julkistettiin kaksi mallia: 777-8, johon mahtuu 384 matkustajaa 16 170 km:n toimintasäteellä, ja 777-9, johon mahtuu 426 matkustajaa vähintään 13 500 km:n toimintasäteellä. Se on maailman pisin matkustajakone. Lisäksi mallista on esitelty kaksi liikelentokoneversiota (777-8 ja -9 BBJ), sekä rahtiversio ja mahdollisesti toteutuva edelleen pidennetty 777-10. 777-9:n ensilento tapahtui 25. tammikuuta 2020,ja toimitusten on tarkoitus alkaa vuonna 2026. Toimitusten aloitusaikataulua on jouduttu myöhentämään useaan kertaan mm. koronaviruspandemian seurauksena. Yhdysvaltain ilmailuviranomainen FAA myönsi luvan viimeiseen koelentovaiheeseen heinäkuussa 2024. == Tekniikka == 777X on suunniteltu erityisesti kilpailemaan Airbus A350 XWB:n kanssa. Sekä 777-8 että 777-9 ovat pidempiä kuin niitä lähinnä vastaavat 777-200ER ja 777-300ER. 747-8:n ja 787:n GenX-moottorin pohjalta kehitetty GE9X-moottori kehittää 777-8:ssa 450 ja 777-9:ssä 470 kN työntövoiman moottoria kohden. Taipuvat siivenkärjet mahdollistavat nykyisten seisontapaikkojen käytön huolimatta siivenkärkivälin kasvamisesta jopa 71.1 metriin varustelusta riippuen. Matkustamon leveyttä on kasvatettu aiempien 777-mallien 587 cm:stä 597 cm:ään ja painekorkeus laskettu 6000 jalkaan eli 1800 metriin. Koneen ohjaamo ja avioniikka perustuvat Boeing 787:aan (jonka itsensä ohjaamo perustuu alkuperäiseen Boeing 777:ään), mutta uutuutena ohjaamoon on tuotu kosketusnäytöt. Käytetyt kosketuspinnat ovat resistiivisiä monikosketusnäyttöjä, ja niillä voidaan selata esimerkiksi koneen sähköisiä tarkastuslistoja (Electronic Checklist, ECL). Ohjaamon päänäytöt ovat samalta valmistajalta kuin 737 MAXissa ja 787:ssa, ja myös niiden informaationesitystapa on samantyyppinen. Matkustajaversion ensiasiakkaat ovat Emirates ja Lufthansa, ja rahtiversion (777-8F) ensiasiakas on Qatar Airways, joka on tilannut 34 rahtikonetta. Koneella on yhteinen tyyppikelpuutus aiempien 777-mallien kanssa, mutta siinä on myös uutta avioniikkaa, kuten Airbus A350:n ja A380:n vastaavan kaltainen älykäs automaattijarrutusjärjestelmä (brake-to-exit). Koska koneen fly-by-wire- järjestelmä mahdollistaa tietyissä rajoissa koneen käsittelyominaisuuksien säätämisen halutunlaisiksi, päätettiin koneen lentotuntumasta tehdä samanlainen kuin 777-300ER:ssä. == Tekniset tiedot == Boeing 777-8, -9 Malli 777-8 777-9 Ohjaamomiehistö Kaksi Kaksi Istuinpaikkoja, 2 luokkaa 384 426 Istuinpaikkoja, 3 luokkaa 349 (8F + 49J + 292Y) Alakannen rahtikontteja 48: 26 edessä + 22 takana Rahtikapasiteetti 230.2 m3 Pituus 69.8 m 76.7 m Kärkiväli Auki 71.8 m, taitettuna 64.8m Auki 71.8 m, taitettuna 64.8m Siipipinta-ala 516 m2 516 m2 Korkeus 19.5 m 19.7 m Rungon ulkoleveys 6.2 m rungon kohdalta 6.2 m rungon kohdalta Matkustamon leveys 5.96 m 5.96 m Istuinpaikan leveys 45.7 cm turistiluokassa 10 rinnakkain 45.7 cm turistiluokassa 10 rinnakkain Enimmäislentoonlähtömassa 351 534 kg 351 534 kg Rakenteellinen enimmäishyötykuorma 73 500 kg Tyhjäpaino 181 400 kg Polttoainekapasiteetti 158 940 kg 158 940 kg Toimintasäde 8,730 nm / 16 170 km 7,285 nm / 13 500 km Moottori (x2) General Electric GE9X-105B1A General Electric GE9X-105B1A Työntövoima (x2) 450/470 kN 450/470 kN ICAO-tyyppitunnus B778 B779 == Tilaukset ja toimitukset == Tilauspäivämäärä Asiakas Tilattu kpl 17.11.2013 Lufthansa 27 17.11.2013 Etihad Airways 25 20.12.2013 Cathay Pacific 21 8.7.2014 Emirates 115 16.7.2014 Qatar Airways 74 31.7.2014 All Nippon Airways 20 4.7.2015 Salaiset (pvm ensitilaukselle) 10 19.6.2017 Singapore Airlines 31 22.3.2019 British Airways 18 12.10.2022 Cargolux 10 10.11.2022 Silk Way West 2 20.6.2023 Air India 10 Yht. 363 == Lähteet == == Aiheesta muualla == 777X Luokka:Yhdysvaltalaiset matkustajalentokoneet Luokka:2020-luvun matkustajalentokoneet